159. ΝΟΜΟΣ υπ’ αριθ.1589 της 16/18 Απρ.1986 (ΦΕΚ Α΄45)  Κύρωση της από 21Δεκ.1985 Π.Ν.Π. του Προέδρου της Δημοκρατίας «Συμπλήρωση της από 18.10.85 Π.Ν.Π. - Μέτρα Προστασίας της Εθνικής Οικονομίας. Άρθρο πρώτο.-(Κυρώνεται η Π.Ν.Π. 21-12-1985 με την οποία προστέθηκε εδάφιο στο τέλος της παρ.3 της από 18.10.1985 Π.Ν.Π. ανώτ.αριθ.154). Άρθρο δεύτερο.-Ο Υπουργός Οικονομικών ορίζεται ως συναρμόδιος με τους Υπουργούς Εθνικής Οικονομίας και Εργασίας για την επιβολή κυρώσεων, σύμφωνα με το εδάφ. β΄ της παρ.3 του άρθρου μόνου της Π.Ν.Π. της 18.10.85, όπως κυρώθηκε με το νόμ.1584/1986 και με το άρθρ.1 του παρόντος. Ο Υπουργός Οικονομικών είναι αρμόδιος για τη διενέργεια των απαιτούμενων διαδικαστικών πράξεων για την είσπραξη των επιβαλλόμενων προστίμων. Κατά της απόφασης επιβολής προστίμου είναι δυνατή μέσα σε ένα μήνα η προσφυγή στα πρωτοβάθμια διοικητικά δικαστήρια. Η προθεσμία για ήδη επιβληθέντα πρόστιμα τρέχει από τη δημοσίευση αυτού του νόμου. Η προσφυγή συνεπάγεται την αναστολή της καταβολής του προστίμου μέχρι την έκδοση τελεσίδικης απόφασης. Άρθρο τρίτο.-Η ισχύς αυτού του νόμου αρχίζει από τη δημοσίευσή του στην Εφημερίδα της Κυβερνήσεως.

[Source: greek_legal_code_raptarchis | Tokens: 1019]